ক্যান্সারের সঙ্গে লড়াই চলছে অরুণলালের। চলতি বছরের জানুযারি মাসে চোয়ালে ক্যান্সার ধরা পড়ে এই প্রাক্তন ক্রিকেটারের। সম্প্রতি একটি হাসপাতালে অরুণলালের ১৪ ঘণ্টা অস্ত্রোপচার হয়। এখন তিনি সুস্থ আছেন। ক্যান্সারের বিরুদ্ধে অরুণলালের এই লড়াইয়ের কথা অনেকেই জানতেন না। যদিও অরুণ একা নন, অনেক ধারাভাষ্যকারই ক্যান্সারের চোখরাঙানি সহ্য করেছেন। যুবরাজ সিংহও ক্যান্সারকে হারিয়ে জীবনের মূলস্রোতে ফিরেছেন।